Պղպջակաթերթ

**Պղպջակաթերթ** (անգլ.՝ Bubble Wrap), ենթարկվող թափանցիկ պլաստմասսե նյութ, որն օգտագործվում է փխրուն և կոտրվող իրերի փաթեթավորման համար։ Կանոնավոր դասավորված, դեպի դուրս ձգված օդով լի կիսագնդերը (փուչիկները) բարձիկների դեր են կատարում կոտրվող իրերի համար։

Նկարագրություն
--------------

Պղպջակաթերթն ընդհանուր ապրանքային անվանումն է, որը պատկանում է «Sealed Air» ընկերությանը։ 1957 թվականին երկու գյուտարար՝ Ալֆրեդ Ֆիլդինգը և Մարկ Շավանը, փորձել են ստեղծել եռաչափ պլաստմասսե պաստառներ։ Թեև գաղափարը ձախողվել է, նրանք պարզել են, որ իրենց ստեղծածը կարող է օգտագործվել որպես փաթեթավորման միջոց։

Եզրույթն ընդհանուր օգտագործում ունի այնպիսի նմանօրինակ ապրանքների համար, ինչպիսիք են պղպջակային փաթեթավորումը, օդային պղպջակային փաթեթավորումը կամ աերոպլաստը։ Ամեն դեպքում պղպջակաթերթը շարունակում է մնալ «Sealed Air»-ի գրանցված ապրանքանիշը։

Կառուցվածք
----------

Պղպջակաթերթ՝ ստանդարտ և գունավոր գծանշաններով, որպես էլեկտրաստատիկ լիցքաթափման նյութ՝ տարբեր չափսերի պղպջակներով
Զգայուն և կոտրվող իրերի համար բարձիկի դեր կատարող պղպջակներն ընդհանուր առմամբ հասանելի են տարբեր չափսերով՝ կախված փաթեթավորվող առարկայի չափից և նաև նրանից, թե բարձիկների ապահովության ինչպիսի աստիճան է հարկավոր։ Երկու կամ ավելի շերտերը կարող են պաշտպանել ցնցումներից և տատանումներից, մինչդեռ մեկ շերտն օգտագործվում է մակերեսային պաշտպանության համար։ Պղպջակներն օգտագործվում են նաև փոստի՝ որոշ տեսակի ծրարների փաթեթավորման համար։

Պղպջակաթերթը մեծ մասամբ ձևավորվում է պոլիէթիլենային ժապավենից (LDPE), որի կաղապարված կողմը կապվում է հարթ կողմին՝ ձևավորելով օդային պղպջակներ։ Պղպջակաթերթի որոշ տեսակներ ունեն ավելի ցածր թափանցելիության խոչընդոտ, որն ապահովում է վակուումում օդի կորստի ավելի երկար կյանքն և դիմադրողականությունը։

Ամենափոքր պղպջակները կարող են լինել 6 մմ (0.24 դյույմ) տրամագծով և հասնել մինչև 26 մմ-ի (1.0 դյույմ) և ավելի, որպեսզի ապահովեն փոխադրումների ընթացքում ավելացած ցնցումների կլանումը։ Ամենատարածված պղպջակի չափսը 1 սմ-ն է։ Բացի պլաստմասսայում առկա օդային պղպջակների չափսերից կախված պաշտպանության աստիճանից, պլաստմասսե նյութն ինքնին կարող է առաջարկել պաշտպանության որոշակի ձևեր տվյալ առարկայի համար։ Օրինակ, երբ փոխադրում են զգայուն էլեկտրական մասեր և բաղադրիչներ, օգտագործվում է պղպջակաթերթի այնպիսի տեսակ, որն օգտագործվում է որպես հակաստատիկ պլաստիկ՝ վերացնելով ստատիկ շարժը՝ դրանով իսկ պաշտպանելով զգայուն էլեկտրոնային չիպերը ստատիկից, որը կարող է վնասել դրանք։ Պղպջակաթերթի առաջին լայնատարած օգտագործումներից մեկը եղել է 1960 թվականին, երբ նոր IBM 1401 համակարգիչներն առաքվեցին հաճախորդներին։ Նրանց մեծ մասը նախկինում երբեք չէր տեսել փաթեթավորման այս նյութը։

Զվարճանք
--------

Պղպջակաթերթով խաղացող երեխա
Քանի որ սեղմելիս և պայթեցնելիս պղպջակաթերթն արձակում է դուրեկան ճտտոցի ձայն, այն հաճախ օգտագործվում է որպես զվարճանքի միջոց։ Այս այլընտրանքային օգտագործումն ընդունելով՝ որոշ կայքեր առաջարկում են վիրտուալ պղպջակաթերթի ծրագիր։ Այն մի պղպջակաթերթ է, որի պղպջակներին սեղմելով օգտվողները կարող են պայթեցնել դրանք։ Իսկ Mugen Puchipuchi-ն կոմպակտ էլեկտրոնային խաղալիք է, որը նմանակում է պղպջակաթերթի ճտտոցի ձայնը։

Հունվարի վերջին երկուշաբթին նշվում է պղպջակաթերթի գնահատանքի օր։ 
Այդ օրը պղպջակաթերթի գնահատանքի օր է նշանակվել այն բանից հետո, երբ Բլումինգթոն քաղաքում գտնվող ռադիոկայանը ստացել է բարձրախոսների ծանրոց՝ փաթեթավորված պղպջակաթերթով, որն էլ բացվելուց և տեղադրվելուց հետո անսպասելիորեն սկսել է հեռարձակել այն պղպջակաթերթի պղպջակների ճտտոցի ձայնը, որով փաթեթավորված էր։

«Sealed Air»-ը հակասականորեն որոշել է ստեղծել նոր iBubble wrap, որը հնարավոր չի լինի պայթեցնել։

Նշումներ
--------

1. ↑  Պղպջակային փաթեթավորում տերմինը կարող է վերաբերել նաև բլիստերային փաթեթավորումին։

Ծանոթագրություններ
------------------

1. ↑  Petch Michael (2019 թ․ դեկտեմբերի 2)։ «The hype and rise of 3D printing and Avi Reichental»։ *3DPrintingIndustry.com*։ Վերցված է 2019 թ․ դեկտեմբերի 17
2. ↑  «Bubble Film and Bags»։ Packaging Knowledge։ Վերցված է 2010 թ․ սեպտեմբերի 28
3. ↑  «Bubble pack»։ Your Dictionary։ Վերցված է 2014 թ․ հուլիսի 19
4. ↑  «BUBBLE WRAP - Trademark Details»։ Justia Trademarks։ Վերցված է 2017 թ․ հունիսի 20
5. ↑  «BUBBLEWRAP - Trademark Details»։ Justia Trademarks։ Վերցված է 2017 թ․ հունիսի 20
6. ↑  Time-Life Books (Aug 2016)։ *American Inventions: Big Ideas That Changed Modern Life*։ Liberty Street։ ISBN 9781683306313
7. ↑  «StorageMart Celebrates National Bubble Wrap Appreciation Day»։ *Inside Self-Storage*։ 2012 թ․ փետրվարի 3
8. ↑  River Nate (2009 թ․ հունվարի 26)։ «For Stress Release: Bubblewrap Appreciation Day»։ Regular Folks United։ Արխիվացված է օրիգինալից 2012 թ․ մարտի 20-ին։ Վերցված է 2009 թ․ սեպտեմբերի 23  `|url-status=` պարամետրը գոյություն չունի (օգնություն)
9. ↑  «Bubble Wrap Appreciation Day»։ Sealed Air Corporation։ Արխիվացված է օրիգինալից 2011 թ․ հունվարի 24-ին։ Վերցված է 2011 թ․ փետրվարի 27
10. ↑  Barron James (2010 թ․ հունվարի 25)։ «Celebrating Half a Century of Loud, Soothing Pops»։ *The New York Times*։ Վերցված է 2013 թ․ մայիսի 1
11. ↑  Chao Loretta (2015 թ․ հուլիսի 1)։ «Revamped Bubble Wrap Loses Its Pop»։ *The Wall Street Journal*։ Վերցված է 2017 թ․ հունիսի 20

Գրականություն
-------------

* Soroka, W, "Fundamentals of Packaging Technology", IoPP, 2002, 1-930268-25-4
* Yam, K. L. "Encyclopedia of Packaging Technology", John Wiley & Sons, 2009, 978-0-470-08704-6

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | Microsoft: 2780841468 |

 |